Olly Robbins, principalul consilier al Theresei May pe relațiile cu UE i-a contactat pe omologii săi din câteva capitale Europene pentru a-i asigura pe aceștia că premierul britanic va veni cu oferte financiare în cadrul discursului de vineri, de la Florența, potrivit Financial Times.  Echipa lui May speră că această ofertă va șterge pauza de trei luni din negocierile pentru Brexit și le va permite să treacă la cea de-a doua fază a negocierilor, moment care ar reprezenta începerea discuțiilor referitoare la viitorul relațiilor comerciale dintre Regatul Unit și UE.  Oficialii britanici susțin că Marea Britanie se va asigura că niciun stat membru nu va trebui să contribuie cu mai mulți bani la bugetul UE sau va primi mai puțini bani din acesta până în 2020, an care semnalează finalul perioadei de planificare pe termen lung a bugetului Uniunii.